cyanic-selkie/wikianc huggingface dataset:
Αρταξέρξης Γ΄ της Περσίας
Αντιμετώπιση των εξεγέρσεων στη Μικρά Ασία
Το 355 π.Χ. ο Αρταξέρξης Γ΄ πίεσε την Αθήνα να υπογράψει συνθήκη, σύμφωνα με την οποία έπρεπε να αναγνωρίσει την ανεξαρτησία των συμμάχων της, που εξεγέρθηκαν στη Μικρά Ασία. Σε μία εκστρατεία στις αρχές της βασιλείας του εναντίον των Καδουσιανών, φάνηκαν οι μεγάλες στρατιωτικές ικανότητες του μελλοντικού βασιλιά της Περσίας Δαρείου Γ΄ του Κοδομμανού, ανιψιού του Αρταξέρξη Γ΄, που θα γίνει ο τελευταίος βασιλιάς των Αχαιμενιδών της Περσίας. Ακολούθησε η εξέγερση του σατράπη της Λυδίας Αρτάβαζου με τη βοήθεια της Αθήνας· μαζί του ενώθηκε ο σατράπης της Μυσίας Ορόντης το 354 π.Χ. Ο Αρταξέρξης Γ΄ νίκησε τους εξεγερμένους σατράπες, ο Ορόντης συγχωρέθηκε από τον μεγάλο βασιλιά ενώ ο Αρτάβαζος κατέφυγε στην αυλή του βασιλιά της Μακεδονίας Φιλίππου Β΄. Το 354 π.Χ. ο Περσικός στρατός εξεστράτευσε για πρώτη φορά στην Αίγυπτο, πρώην κτήση της αυτοκρατορίας των Αχαιμενιδών, η οποία είχε χαθεί ύστερα από εξέγερση την εποχή του Αρταξέρξη Β΄· δύο εκστρατείες το 354 και το 351 π.Χ. απέτυχαν. Οι Πέρσες εκστράτευσαν για τρίτη φορά το 343 π.Χ. με επικεφαλής τον ίδιο τον υπέργηρο Αρταξέρξη Γ΄: οι δυνάμεις του Αιγύπτιου φαραώ Νεκταναβώ Β΄ συνετρίβησαν το 342 π.Χ. και ο ίδιος δραπέτευσε στη Νουβία, έτσι οι Πέρσες απέκτησαν ξανά την Αίγυπτο ως το 332 π.Χ.
Ποδηλασία στους Ολυμπιακούς Αγώνες
Ελληνικά μετάλλια
Η Ελλάδα έχει κατακτήσει τέσσερα μετάλλια στην ποδηλασία: ένα χρυσό και τρία ασημένια, όλα στην Α΄ Ολυμπιάδα.
Πιτ Ρόουζ
WWE
Την περίοδο 1998 - 2000, ο Ρόουζ έκανε εμφανίσεις στο World Wrestling Entertainment και στο ετήσιο Pay Per View WrestleMania. Το 2004 εισήχθη στο τιμητικό WWE Hall of Fame.
Trapeze (άλμπουμ 1976)
Το Trapeze είναι το πέμπτο στούντιο άλμπουμ, του βρετανικού ροκ συγκροτήματος Trapeze, το οποίο κυκλοφόρησε το 1976 από την εταιρεία Warner Bros. Ο δίσκος αυτός, είναι ο δεύτερος τον οποίο κυκλοφόρησαν οι Trapeze με τον μπασίστα Πητ Ράιτ και τον κιθαρίστα Ρομπ Κέντρικ στη σύνθεση τους, ενώ η παραγωγή του έγινε από τον Στηβ Σμιθ, στα "Island Studios" του Λονδίνου. Αυτό το άλμπουμ σηματοδότησε την πρώτη επιστροφή του Γκλεν Χιούζ στο συγκρότημα, αφού τραγουδάει στα κομμάτια "Chances" και "Nothin' for Nothing".
Μασίστης
Ο Μασίστης (απεβ. π. 478 π.Χ.) από τη Δυναστεία των Αχαιμενιδών ήταν πρίγκιπας της Περσίας, που έγινε σατράπης της Βακτρίας κατά τη βασιλεία του αδελφού του Ξέρξη Α΄. Από εκεί προσπάθησε να ξεκινήσει εξέγερση εναντίον τού Ξέρξη Α΄ το 478 π.Χ..
Αρχιστράτηγος
Ήταν ένας από τους έξι αρχιστρατήγους κατά την Β΄ περσική εκστρατεία εναντίον της Ελλάδας (480-479 π.Χ.). Μαζί με τον Μαρδόνιο στρατηγό, διοίκησε μία μοίρα στρατού, που πέρασε από τη Θράκη κατά μήκος της ακτής. Πάντως στη μάχη της Σαλαμίνας και των Πλαταιών ήταν απών.
Οι οικογένειά του έμενε στις Σάρδεις, καθώς συνηθιζόταν στους ευγενείς να μένουν οι δικοί τους κοντά στη μάχη. Ο ιστορικός στις Ιστορίες του αναφέρει, ότι όταν ο Μασίστης πολεμούσε, ο Ξέρξης Α΄ αποπλάνησε τη σύζυγο του Μασίστη.
Κατάλογος βασιλέων των Λομβαρδών
Οι βασιλείς των Λομβαρδών, λατιν. reges Langobardorum, ήταν οι ηγεμόνες του λαού των Λομβαρδών από τις αρχές του 6ου αι., ώσπου η Λομβαρδική ταυτότητα χάθηκε στον 10ο και 11ο αι. Έπειτα από το 568 οι Λομβαρδοί βασιλείς μερικές φορές αυτοτιτλοφορούνταν βασιλείς της Ιταλίας (rex totius Italy). Έπειτα από το 774 οι βασιλείς δεν ήταν πια Λομβαρδοί, αλλά Φράγκοι. Από τον 12ο αι. το αφιερωματικό στέμμα και κειμήλιο γνωστό ως το σιδηρούν στέμμα της Λομβαρδίας (corrona Ferrea) έγινε ένα σύμβολο της εξουσίας τους αναδρομικά, καθώς δεν είχε χρησιμοποιηθεί ποτέ από τους Λομβαρδούς βασιλείς.
Γκουστάβο Μαντούκα
ΑΠΟΕΛ
Με τη λήξη του συμβολαίου του με την ΑΕΚ και τη δίψα για ένα τίτλο στην καριέρα του ο Μαντούκα υπογράφει τριετές συμβόλαιο με την ομάδα του ΑΠΟΕΛ που αγωνίζεται στο Κυπριακό Πρωτάθλημα με την ελπίδα να τα καταφέρει. Κάτι τέτοιο συμβαίνει την πρώτη του σεζόν (2010-11), ενώ ταυτόχρονα κατέκτησε και το Σούπερ Καπ. Εκτός των τίτλων, η ομάδα με πρωταγωνιστή τον Μαντούκα, φτάνει ως τα προημιτελικά το Τσάμπιονς Λιγκ, τη σεζόν 2011-12, και σημειώνει τη μεγαλύτερη διάκριση κυπριακής ομάδας στην Ευρώπη.
Καυστικά αλκάλια
Κατηγορία:Αλκάλια Κατηγορία:Τοξικολογία
Μάχη των Οινοφύτων
Η μάχη των Οινοφύτων έγινε το 457 π.Χ. ανάμεσα στους Θηβαίους και τους Αθηναίους, στα πλαίσια του Πρώτου Πελοποννησιακού Πολέμου. Η σύγκρουση έγινε στη Βοιωτία, στην περιοχή των Οινοφύτων.
Ρομανικές γλώσσες
Διαχωρισμός
Ο διαχωρισμός των ρομανικών γλωσσών δεν είναι αρκετά σαφής, καθώς υπάρχουν διάφορα πρότυπα διαχωρισμού.
Pro Evolution Soccer (βιντεοπαιχνίδι)
Ομάδες
Κάποιες ομάδες δεν έχουν τα αληθινά ονόματά τους, αντιθέτως έχουν πλαστά ονόματά.
Hold On (άλμπουμ)
Πηγές
Κατηγορία:Δισκογραφία των Trapeze Κατηγορία:Άλμπουμ του 1978
Φρίντριχ Σίλμπουργκ
Το 1591 πήγε στη Χαϊδελβέργη όπου εργάσθηκε σε βιβλιοθήκες συνεχίζοντας παράλληλα να εκδίδει έργα, όπως του Κλήμη του Αλεξανδρέως, του Ξενοφώντα, το Μέγα Ετυμολογικόν και άλλα.
Νότια Κορέα
Χλωρίδα - πανίδα
Η χλωρίδα είναι παρόμοια με εκείνη της Βόρειας Κορέας. Οι υψηλές θερμοκρασίες και οι πολλές βροχοπτώσεις ευνοούν την ανάπτυξη των δασών, τα οποία παλαιότερα κάλυπταν μεγάλο μέρος της έκτασης της χώρας. Σήμερα όμως, λόγω της χρησιμοποίησής τους ως καύσιμης ύλης και της εκτεταμένης αποψίλωσης με σκοπό την απόδοση εκτάσεων για καλλιέργεια, έχουν περιοριστεί σημαντικά και καλύπτουν μόνο το 65% της συνολικής επιφάνειας. Οι περιοχές με μεγάλο υψόμετρο καλύπτονται από κωνοφόρα δάση, ενώ κατά μήκος των ακτών υπάρχουν υποτροπικά δάση με πλατύφυλλα δέντρα και θάμνους.
Μέχρι τον 20ό αιώνα
thumb|Ταφικό μνημείο του Κογκουριό Η ιστορία της Κορέας ξεκινά από τα προϊστορικά ακόμη χρόνια, όταν το 2333 π.Χ. στη λεκάνη του ποταμού Τάντον ιδρύθηκε το βασίλειο Κοζωσόν. Το 1122 π.Χ. ο Κιζά, κινεζικής καταγωγής, εγκαινίασε τη δυναστεία Τσι-Τσι, η οποία ήρθε σε στενή επαφή με τον κινεζικό πολιτισμό και κυριάρχησε στην περιοχή μέχρι το 2ο αιώνα π.Χ.. Το 108 π.Χ. το βασίλειο Κοζωσόν υποτάχτηκε στους Κινέζους και διαιρέθηκε σε 4 διοικητικές περιοχές, τη Ζενφάν στο βόρειο τμήμα της χερσονήσου, την Ξουαντού στο ανατολικό, τη Λιντούν στο νότιο και τη Λουολάνγκ, η οποία ήταν η ισχυρότερη από όλες. Σύντομα όμως οι πιέσεις των τοπικών πληθυσμών είχαν ως αποτέλεσμα το σχηματισμό τριών χωριστών βασιλείων: του Γκόγκουριο κατά μήκος του ποταμού Γιαλού, του Μπέκτζε στα νοτιοδυτικά και της Σίλλα στα νοτιοδυτικά. Το βασίλειο της Σίλλα συμμάχησε με την Κίνα και, ύστερα από πολλούς αγώνες, νίκησε το 668 τις δυνάμεις του Μπέκτζε, προσάρτησε στο έδαφός μεγάλο μέρος του βασιλείου του Γκόγκουριο και το 698 το βορειανατολικό τμήμα της χώρας επεκτάθηκε βορειότερα και σχημάτισε το βασίλειο της Μπάλχε και άρχισε η περίοδος των ενωμένων Βορείων-Νοτίων Βασιλείων. Ακολούθησαν περίπου δύο αιώνες ειρήνης, στη διάρκεια των οποίων ο κορεατικός πολιτισμός γνώρισε σημαντική άνθηση με τη διείσδυση σ` αυτόν και αρκετών κινεζικών στοιχείων.
Τον Μάρτιο του 1919 εκδηλώθηκαν στην Κορέα αντιαποικιακές ταραχές με αίτημα την ανεξαρτησία, οι οποίες καταστάλθηκαν βίαια αφήνοντας πίσω τους 10.000 νεκρούς. Τη δεκαετία του 1930 οι Ιάπωνες αποσκοπώντας στην καλύτερη εκμετάλλευση του ορυκτού πλούτου της Κορέας, προχώρησαν στην εκβιομηχάνιση της χώρας, στην κατασκευή οδικού και σιδηροδρομικού δικτύου και στην υποκατάσταση του εθνικού πολιτισμού της από τον ιαπωνικό. Στο μεταξύ από το 1919 αυτοεξόριστοι Κορεάτες σχημάτισαν μια «Προσωρινή Εξόριστη Κυβέρνηση» στη Σανγκάη υπό τον Ρι Σούνγκ-μαν και προχώρησαν σε ανταρτοπόλεμο με τους Ιάπωνες κατακτητές, ο οποίος κορυφώθηκε κατά τον Β΄ Παγκόσμιο πόλεμο. Η ένταση στην περιοχή και η κορεατική ανεξαρτησία απασχόλησαν τους Συμμάχους κατά τη Διάσκεψη του Καΐρου (1943) και κυρίως κατά τη Διάσκεψη της Γιάλτας (1945), όπου αποφασίστηκε η ίδρυση καθεστώτος τετραμερούς ελέγχου στη χώρα με τη συμμετοχή της ΕΣΣΔ, των ΗΠΑ, της Κίνας και της Μ. Βρετανίας, που δρομολόγησε τις εξελίξεις για το διαχωρισμό της χερσονήσου στην αμερικανική και τη σοβιετική ζώνη επιρροής και στην οριστική διάσπασή της το 1948 με το σχηματισμό δύο ανεξάρτητων κρατών, της Βόρειας και της Νότιας Κορέας.
20ός αιώνας
Τον Σεπτέμβριο του 1988 η Σεούλ φιλοξένησε τους 24ους θερινούς Ολυμπιακούς Αγώνες, οι οποίοι διεξήχθησαν μέσα σε ένα κλίμα εσωτερικών ταραχών με αίτημα την απομάκρυνση του προέδρου Ρο και διαμαρτυριών για τη μη συμμετοχή της Βόρειας Κορέας. Οι αναταραχές συνεχίστηκαν τα επόμενα χρόνια με τη μορφή διαδηλώσεων και απεργιακών κινητοποιήσεων και αίτημα την αποχώρηση των αμερικανικών δυνάμεων από τη χώρα. Τον Ιανουάριο του 1990 συγκροτήθηκε το Δημοκρατικό Φιλελεύθερο Κόμμα, με πρόεδρο τον Ρο, ύστερα από τη συγχώνευση του Δημοκρατικού Κόμματος Δικαιοσύνης με δύο μικρότερα κόμματα. Τον Ιούνιο του ίδιου χρόνου οι διπλωματικές σχέσεις Νότιας Κορέας- πρώην ΕΣΣΔ αποκαταστάθηκαν, ύστερα από τη συνάντηση του Ρο με τον Μιχαήλ Γκορμπατσόφ στις ΗΠΑ. Τον Αύγουστο του 1991 το Συμβούλιο Ασφαλείας του ΟΗΕ έκανε δεκτές τις αιτήσεις συμμετοχής στον οργανισμό της Νότιας και Βόρειας Κορέας ως χωριστών κρατών. Οι διπλωματικές σχέσεις της Νότιας Κορέας με την Κίνα αποκαταστάθηκαν το 1992, ύστερα από την υπογραφή σχετικής συμφωνίας ανάμεσα στις δύο χώρες.
Γεωργία (Υλοτομία – Αλιεία) – Κτηνοτροφία
Τέλος, τα δάση καλύπτουν περίπου το 65% της έκτασης της χώρας και εντοπίζονται κυρίως στις ορεινές περιοχές των επαρχιών Κάνγκβον και Κιόνγκσανγκ.
Εμπόριο
Ο ευρύτερος τριτογενής τομέας έχει πολύ μεγάλη ανάπτυξη και τα ποσοστά συμμετοχής του στο σχηματισμό του ΑΕΠ και απασχόλησης των εργαζομένων σ` αυτόν, το 2002 έφταναν το 54% και 69% αντίστοιχα, τα τελευταία χρόνια παρουσιάζουν τάσεις περαιτέρω αύξησης. Σημαντικό μέρος του τομέα αυτού σχετίζεται με τις συναλλαγές και τους πιστωτικούς και τραπεζικούς οργανισμούς, μεγαλύτερος από τους οποίους είναι η Τράπεζα της Κορέας, η οποία εκδίδει το εθνικό νόμισμα. Το 2002 η χώρα παρουσίαζε ενεργητικό εμπορικό ισοζύγιο με την αξία των εισαγωγών να φτάνει τα 146,6 δισ. δολάρια και των εξαγωγών τα 159,2 δισ. δολάρια. Κυριότεροι εμπορικοί εταίροι της Νότιας Κορέας είναι οι ΗΠΑ (το 2001 απορρόφησαν το 15,9% των εισαγωγών και το 20,7% των εξαγωγών), η Ιαπωνία (απορρόφησε το 18,9% και 11% αντίστοιχα) και οι χώρες της Ευρωπαϊκής Ένωσης. Οι εξαγωγές αφορούν κυρίως αυτοκίνητα (είναι γνωστή σε όλο τον κόσμο η κορεατική αυτοκινητοβιομηχανία Hyundai), ηλεκτρικά και ηλεκτρονικά είδη, μηχανές, πλοία, χημικά προϊόντα, κόντρα πλακέ (η Νότια Κορέα είναι η μεγαλύτερη παραγωγός χώρα στην Ασία, μετά την Ινδία), υφάσματα και ψάρια. Εισάγονται μηχανές, ηλεκτρικός και ηλεκτρονικός εξοπλισμός, είδη προηγμένης τεχνολογίας, πετρέλαιο, προϊόντα οργανικής χημείας και σιτηρά.
Μεταφορές - επικοινωνιακό δίκτυο
Οι συγκοινωνίες της χώρας τα τελευταία χρόνια βελτιώθηκαν σε μεγάλο βαθμό, έτσι ώστε σήμερα να συγκαταλέγονται ανάμεσα στις πιο προηγμένες της Ασίας. Το 2000 το μήκος του οδικού δικτύου έφτανε τα 87.534 χλμ., από τα οποία τα 1.996 χλμ. αποτελούσαν οι δρόμοι ταχείας κυκλοφορίας. Η οδήγηση γίνεται στα δεξιά. Το 2000 το μήκος του σιδηροδρομικού δικτύου έφτανε τα 3.124 χλμ., από τα οποία τα 661 χλμ. ήταν ηλεκτροδοτούμενα. Μεγάλη ανάπτυξη σημείωσαν επίσης οι αεροπορικές συγκοινωνίες. Σε όλη τη χώρα λειτουργούν 69 αεροδρόμια για προγραμματισμένες πτήσεις. Εθνικός αερομεταφορέας είναι η αεροπορική εταιρεία Korean Air, η οποία εκτελεί πτήσεις στο εσωτερικό και συνδέει τη Νότια Κορέα με την Ιαπωνία και πολλές άλλες χώρες της Ασίας. Το διεθνές αεροδρόμιο Κίμπο στην πρωτεύουσα Σεούλ είναι το μεγαλύτερο της χώρας και εξυπηρετεί τις περισσότερες ξένες αεροπορικές εταιρείες. Το μεγαλύτερο μέρος των θαλάσσιων μεταφορών διεξάγεται από τα τρία σπουδαιότερα λιμάνια της χώρας: του Μπούσαν στις νοτιοανατολικές ακτές, της Ίντσον στις δυτικές ακτές, η οποία αποτελεί επίνειο της Σεούλ, και της Τζέτζου στο ομώνυμο νησί. Αξιόλογος είναι και ο εμπορικός στόλος της χώρας. Το 2002 ο αριθμός των πλοίων που έφεραν τη νοτιοκορεατική σημαία έφτανε τα 501.
Το επίπεδο των τηλεπικοινωνιών είναι από τα υψηλότερα του κόσμου. Το 2001 λειτουργούσαν 256 τηλεοπτικά κανάλια, 104 ραδιοσταθμοί AM και 136 FM. Την ίδια χρονιά αναλογούσε μία τηλεόραση σε 3,03 κατοίκους, ένα ραδιόφωνο ανά κάτοικο και ένα τηλέφωνο ανά 2 κατοίκους.
Γλώσσα
Επίσημη γλώσσα της χώρας είναι η κορεατική, η οποία είναι μοναδική γλώσσα και δεν έχει συγγένεια με την κινεζική και την ιαπωνική και ομιλείται από τη συντριπτική πλειοψηφία του πληθυσμού. Τα 24 γράμματα χάνγκουλ, που είναι δημιούργημα επιστημονικών μελετών του 15 αιώνα μ. Χ., είναι επίσης μοναδικά. Αποτελούνται από 14 σύμφωνα και 10 φωνήεντα. Είναι 'φωνητικά' γράμματα όπως Ελληνικά και Λατινικά αντίθετα με άλλα γράμματα των ασιατικών χωρών που είναι 'σημασιολογικά' γράμματα δηλ. τα γράμματα εκφράζουν την έννοια και όχι τη φωνή. Εξίσου διαδεδομένες είναι η αγγλική. Η τελευταία διδάσκεται στα σχολεία της μέσης εκπαίδευσης και πάνω και χρησιμοποιείται ευρύτατα στο εμπόριο και τις συναλλαγές.
Πρωτεύουσα - Πόλεις
Ανάμεσα στις πόλεις της χώρας που έχουν πληθυσμό άνω του ενός εκατομμυρίου κατοίκων συγκαταλέγεται και η πόλη Ντέτζον (1.100.000 κατ.), η οποία αποτελεί το εμπορικό κέντρο μιας περιοχής με αναπτυγμένη την κτηνοτροφία και την οπωροκαλλιέργεια.
Γλυπτική
Στο βασίλειο Κονγκουριό επικράτησε η βουδιστική γλυπτική, από την οποία διασώζονται λίγα κομμάτια πήλινων μορφών. Το παλαιότερο από αυτά είναι ένα μπρούντζινο επιχρυσωμένο άγαλμα ενός Βούδα, που χρονολογείται το 539 και παρουσιάζει έντονη την επίδραση της βόρειας κινεζικής γλυπτικής. Οι μορφές του Βούδα γίνονται πιο νατουραλιστικές στο βασίλειο Παεκτσέ, ενώ στο βασίλειο Σίλα η νατουραλιστική τέχνη του Παεκτσέ συνεχίζεται, γίνεται όμως πιο στατική και συντηρητική. Στη διάρκεια του 7ου αι. αυξάνεται η κατασκευή πέτρινων αγαλμάτων και το ενδιαφέρον που δίνεται για τον όγκο του σώματος δείχνει σαφή επίδραση της κινεζικής γλυπτικής της πρώιμης περιόδου Τα' ανγκ. Τα άκαμπτα και ογκώδη σώματα των κορεατικών όγκων απέκτησαν στις αρχές του 8ου αι. μια πιο νατουραλιστική μορφή, από τα μέσα όμως του 8ου αι. η τεχνοτροπία και η τεχνική άρχισαν να παρακμάζουν πράγμα που οδήγησε στη σχηματοποίηση των μορφών που κυριάρχησε τους επόμενους αιώνες. Την περίοδο της δυναστείας των Κορυό η κορεατική γλυπτική γνώρισε μια βραχύβια περίοδο ακμής. Παρόλο που η γλυπτική των εργαστηρίων εμφανίζει σημάδια παρακμής από το 12ο αι. και έπειτα αξιόλογοι γλύπτες δρουν στην ύπαιθρο. Ένας από αυτούς σκάλισε μια σειρά από ξύλινες θεατρικές μάσκες στο χωριό Χαχόι στη νοτιοανατολική Κορέα, οι οποίες χαρακτηρίζονται από έναν εξωτικό ρεαλισμό και είναι φιλοτεχνημένες με βάση τα πρότυπα που εισήχθησαν την περίοδο των Τα` ανγκ από την Κίνα. Την περίοδο της κυριαρχίας της δυναστείας Γι (1392–1910) η καθιέρωση του κομφουκιανισμού ως επίσημης θρησκείας του κράτους είχε ως αποτέλεσμα την εξάλειψη την παραδοσιακής θρησκευτικής γλυπτικής, ενώ όσα αγάλματα του Βούδα εξακολουθούν να κατασκευάζονται είναι συνήθως ξύλινα και καλλιτεχνικώς ασήμαντα. Η κοσμική γλυπτική περιλαμβάνει πέτρινα επιτάφια αγάλματα πολιτικών και στρατιωτικών αξιωματούχων, τα οποία έφταναν συχνά σε ύψος μεγαλύτερο από δύο μέτρα και από το 1600 περίπου απέδιδαν το ανθρώπινο σώμα με άκαμπτες γραμμές, υπερμεγέθη κεφάλια και έντονα χαρακτηριστικά.
Μουσική
thumb|[[BTS (συγκρότημα)]]
Milka
Διαφήμιση
εναλλ.=Large, inflated, purple Milka cow|δεξιά|μικρογραφία| Αγελάδα Milka στο [[Πότσδαμ]] Το σύμβολο της μάρκας είναι μια μοβ αγελάδα με κουδούνι στο λαιμό της, συνήθως σε λιβάδι των Άλπεων. Κατά τη διάρκεια της δεκαετίας του 1990, ο Πίτερ Στάινερ εμφανίστηκε σε διαφημίσεις της Milka.
Φραγκίσκος του Βαντόμ
Βιογραφία
Ήταν γιος και διάδοχος του Ιωάννη Η΄ κόμη του Βαντόμ και της Ισαβέλλας του Μπωβώ, κόρης τού Λουδοβίκου μαρεσάλη της Προβηγκίας. Διαδέχθηκε τον πατέρα του σε ηλικία 7 ετών· την εποχή που ήταν ανήλικος, την εξουσία στο δουκάτο διαχειριζόταν ο θείος του Λουδοβίκος.
Οικογένεια
Πέθανε πρόωρα στο Βερτσέλλι και τον διαδέχθηκε ο μεγαλύτερος γιος του Κάρολος Δ΄ υπό την κηδεμονία της μητέρας του.
Ντόναλντ Πλέζανς
Κινηματογράφος
thumb|Ο Πλέζανς στο τρέιλερ της ταινίας Τα 13 μάτια του Σατανά (1966)|260x260εσ Η πρώτη κινηματογραφική ταινία με τον Πλέζανς ήταν Το νησί του Διαβόλου (1954). Μερικοί αξιοσημείωτοι πρώτοι μικροί ρόλοι του ήταν απέναντι σε μεγάλους ηθοποιούς, όπως τον Άλεκ Γκίνες στο Καπετάνιος του γλυκού νερού (1957) και τον Ντερκ Μπόγκαρντ στο Αν μιλούσε ο άνεμος (1958). Το 1959 πρωταγωνίστησε σε δύο ταινίες τρόμου: Το τσίρκο των εγκλημάτων, όπου έπαιζε τον ρόλο του ιδιοκτήτη τσίρκου Βάνετ, και Σαδιστές του εγκλήματος ως ο δολοφόνος Γουίλιαμ Χέαρ (υπαρκτό πρόσωπο), δίπλα στον Πήτερ Κάσινγκ και στην Μπίλι Χουάιτλω.
Ο Πλέζανς υποδύθηκε και τον ίδιο τον Lucifer στο θρησκευτικό έπος Η ωραιότερη ιστορία του κόσμου (1965). Σε αυτό εμφανίζεται υπό διάφορες σκιώδεις ανθρώπινες μορφές σε διάφορα σημεία της ταινίας.
Θάνατος
Ο Ντόναλντ Πλέζανς πέθανε σε ηλικία 75 ετών στο Σαιν Πωλ ντε Βανς της Κυανής Ακτής, από επιπλοκές καρδιακής ανεπάρκειας μετά από εγχείρηση αντικαταστάσεως καρδιακής βαλβίδας. Η σορός του αποτεφρώθηκε.
ΟΥΕΦΑ Σούπερ Καπ 2021
Το ΟΥΕΦΑ Σούπερ Καπ 2021 ήταν η 46η έκδοση του ΟΥΕΦΑ Σούπερ Καπ, ένας ετήσιος αγώνας ποδοσφαίρου που διοργανώνεται από την UEFA και θα παιχτεί από τους νικητές των δύο κύριων ευρωπαϊκών διαγωνισμών συλλόγων, του ΟΥΕΦΑ Τσάμπιονς Λιγκ και του ΟΥΕΦΑ Γιουρόπα Λιγκ. όπου συμμετείχαν η Τσέλσι ΦΚ, νικήτρια του ΟΥΕΦΑ Τσάμπιονς Λιγκ 2020–21 και η Βιγιαρρεάλ ΚΦ, νικήτρια του ΟΥΕΦΑ Γιουρόπα Λιγκ 2020–21. Ο αγώνας διεξήχθη στο Γουίντσορ Πάρκ του Μπέλφαστ στις 11 Αυγούστου 2021.
Πολωνική διασπορά
Ιστορία
Οι Πολωνοί συμμετείχαν στη δημιουργία των πρώτων ευρωπαϊκών οικισμών στην Αμερική. Τον 17ο αιώνα, Πολωνοί ιεραπόστολοι έφτασαν για πρώτη φορά στην Ιαπωνία. Τεράστιοι αριθμοί Πολωνών έφυγαν από τη χώρα κατά τους διαμελισμούς της Πολωνίας για οικονομικούς και πολιτικούς λόγους, καθώς και για από τις εθνοτικές διώξεις που ασκούνταν από τη Ρωσική Αυτοκρατορία, την Πρωσία και την Αυστρία.
Δανία
Υπολογίζεται ότι περίπου 40.000 Πολωνοί ζουν στη Δανία, κυρίως στην Κοπεγχάγη.
Ηνωμένο Βασίλειο
Η οικονομική κρίση στο Ηνωμένο Βασίλειο και η αυξανόμενη οικονομία στην Πολωνία μείωσαν το οικονομικό κίνητρο για τους Πολωνούς να μεταναστεύσουν στο Ηνωμένο Βασίλειο. Μέχρι το τελευταίο τρίμηνο του 2008, η IPPR ισχυρίστηκε ότι έως και οι μισοί από αυτούς που είχαν έρθει στο Ηνωμένο Βασίλειο για να εργαστούν μπορεί να επέστρεψαν στο σπίτι τους. Ωστόσο, η απογραφή του Ηνωμένου Βασιλείου του 2011 δείχνει επίσης ότι πιθανότατα δεν ήταν ποτέ αλήθεια.
Λευκορωσία
Σύμφωνα με την απογραφή, στη Λευκορωσία ζουν 396.000 Πολωνοί (επίσημη απογραφή 1999, οι εκτιμήσεις είναι υψηλότερες σύμφωνα με διάφορες ΜΚΟ). Αποτελούν τη δεύτερη μεγαλύτερη εθνοτική μειονότητα στη χώρα, μετά τους Ρώσους. Οι περισσότεροι Πολωνοί ζουν στη δυτική Λευκορωσία (συμπεριλαμβανομένων 294.000 στην περιοχή Γκρόντνο, Grodzieńszczyzna).
Αργεντίνη
Στην Αργεντινή, οι Πολωνοί είναι μία από τις σημαντικότερες μειονότητες, με περίπου 500.000 άτομα. Το Κοινοβούλιο της Αργεντινής κήρυξε την 8η Ιουνίου ως Ημέρα των Πολωνών Αποίκων.
Νέα Ζηλανδία
Κατά την απογραφή του 2013, οι Πολωνοί Νεοζηλανδοί αριθμούσαν 1.944 από τη γέννηση και 2.163 κατά εθνικότητα. Από αυτούς, το 42 τοις εκατό ζούσε στην περιοχή του Όκλαντ και το 23 τοις εκατό στην περιοχή του Ουέλινγκτον.
Μπάρμπαρα του Τσέλιε
Η άνοδος στην εξουσία και το Τάγμα του Δράκου
Το 1411 ο Σιγισμόνδος χρίστηκε βασιλιάς της Γερμανίας και η Μπάρμπαρα χρίστηκε βασίλισσα της Γερμανίας τρία χρόνια αργότερα στο Άαχεν και έγινε η τελευταία βασιλική σύζυγος που έλαβε τέτοιο χρίσμα. Το 1419 ο Σιγισμόνδος έγινε βασιλιάς της Βοημίας με την βοήθεια και πάλι της οικογένειας της Μπάρμπαρα που είχε κληρονομικά δικαιώματα στον θρόνο της Βοημίας. Την ίδια χρονιά ο γάμος της Μπάρμπαρα με τον Σιγισμόνδο πέρασε μία κρίση για άγνωστους λόγους. Οι φήμες ήταν ότι η Μπάρμπαρα είχε εραστές αλλά αυτό δεν επιβεβαιώθηκε ποτέ και άλλωστε και ο ίδιος ο Σιγισμόνδος ήταν κατά συρροή άπιστος. Τελικά το ζευγάρι μετά από μερικούς μήνες συμφιλιώθηκε ξανά.
Η πτώση της
μικρογραφία Όμως η τύχη της Μπάρμπαρα είχε αλλάξει και τα πράγματα άρχισαν να χειροτερεύουν. Το 1437 ο Σιγισμόνδος αρρώστησε βαριά εν μέσω μίας τεταμένης πολιτικής κατάστασης που προκαλούσαν οι συγκρούσεις με τους Χουσίτες και ο γαμπρός της, ο Αλβέρτος των Αψβούργων, που στον δρόμο τους προς την κατάκτηση του θρόνου έβρισκε εμπόδιο μόνο την Μπάρμπαρα, βρήκε την ευκαιρία να την κατηγορήσει ότι συνωμοτούσε εναντίον του άρρωστου αυτοκράτορα. Οι δυσμενείς σχέσεις που είχε με τον σύζυγό την εκείνη την εποχή επίσης δεν βοήθησαν ιδιαίτερα.
Oxford English Dictionary
Το Oxford English Dictionary (OED, σε μετάφραση: Αγγλικό Λεξικό της Οξφόρδης), που δημοσιεύθηκε από την Oxford University Press, είναι ένα περιγραφικό (και όχι καθοδηγητικό) λεξικό της αγγλικής γλώσσας. Εμπεριέχει την περιγραφή της αγγλικής γλώσσας σε πολλές παραλλαγές της σε ολόκληρο τον κόσμο, ανιχνεύει την ιστορική εξέλιξη της γλώσσας, παρέχοντας μια ολοκληρωμένη πηγή για τους μελετητές και ακαδημαϊκούς ερευνητές. Η δεύτερη έκδοση, που δημοσιεύθηκε το 1989, έφτασε τις 21.728 σελίδες σε 20 τόμους.
Ώρες κοινής ησυχίας (ταινία)
Πλοκή
Σε μια γειτονιά, τα πράγματα φαίνεται να είναι ήρεμα. Το μόνο που ταράζει το σκηνικό είναι ο συναγερμός ενός αυτοκινήτου που χτυπάει ανά περιόδους, αναστατώνοντας τους πάντες. Σε μια πολυκατοικία της συγκεκριμένης γειτονιάς, πέντε παράλληλες ιστορίες εξελίσσονται, φαινομενικά άσχετες μεταξύ τους, οι οποίες, όμως, εντέλει συνδέονται.
Η Λουκία κι η Νίκη είναι δύο ελαφρόμυαλες αδελφές που σπουδάζουν στην Αθήνα και μοιράζονται το ίδιο σπίτι. Εντελώς αντίθετες ως χαρακτήρες, βρίσκονται διαρκώς σε αντιπαράθεση. Στο διπλανό διαμέρισμα μένει μια γιαγιά που πέφτει για ύπνο. Δύο ληστές θα διαρρήξουν το διαμέρισμά της. Η γιαγιά, όμως, τους επιφυλάσσει μιαν έκπληξη, μια και δεν ζει πλέον.
Εξωτερικοί σύνδεσμοι
Κατηγορία:Ελληνικές ταινίες Κατηγορία:Ταινίες του 2006 Κατηγορία:Ελληνόφωνες ταινίες Κατηγορία:Ελληνικές δραματικές ταινίες Κατηγορία:Ταινίες γυρισμένες στην Ελλάδα Κατηγορία:Ταινίες παραγωγής Ελληνικού Κέντρου Κινηματογράφου Κατηγορία:Ταινίες παραγωγής ΕΡΤ
Η Σίρα και οι Πριγκίπισσες των Μαχητών
Υπόθεση
Η σειρά ακολουθεί την Αντόρα, ένα ορφανό κορίτσι που μεγάλωσαν οι Χορντ. Αυτός ο κακός στρατός οδηγείται από τον σκληρό και αδίστακτο Χόρντακ, ο οποίος προσπαθεί να καταλάβει τον πλανήτη Αιθέρια. Μια μέρα, έχοντας χαθεί στο δάσος, η Αντόρα βρίσκει ένα μαγικό σπαθί που την μεταμορφώνει στην Πριγκίπισσα των Μαχητών, Σίρα. Αφού συνειδητοποιεί τον πόνο που έχουν προκαλέσει οι Χορντ στην Αιθέρια και τους κατοίκους της, η Αντόρα τάσσεται με το μέρος της Επανάστασης στον αγώνα ενάντια στους Χορντ, ξαναφτιάχνοντας την Συμμαχία των Πριγκιπισσών, μια ομάδα μαγικών κοριτσιών που κάποτε αντιτάχθηκαν στον Χόρντακ. Η αφοσίωση στην Επανάσταση στρέφει την Αντόρα εναντίον της πρώην καλύτερης της φίλης, Γάτρα, η οποία λόγω των αισθημάτων εγκατάλειψης, των μοχθηρών στόχων και της εξαφάνισης της πρώην φίλης της, καταφέρνει να ανέβει στην ιεραρχία των Χορντ και να γίνει ο θανάσιμος εχθρός της νέας ηρωίδας. Όμως με τον καιρό η Γάτρα και η Αντόρα θα καταλάβουν ότι έχουν αισθήματα η μία για την άλλη, με αποτέλεσμα στην τελευταία σεζόν της σειράς αφού η Αντόρα την σώσει από την αιχμαλωσία του αρχηγού των Χόρτν, θα γίνουν επίσημα ζευγάρι.
Χαρακτήρες και ηθοποιοί
Μπό: ένα πανέξυπνο αγόρι και κολλητός φίλος της Γκλίμερ. Εξαιρετικός τοξότης και εφευρέτης, έχει βοηθήσει πάμπολλες φορές την Αντόρα και την Γκλίμερ να βγουν απο δύσκολες καταστάσεις και στο τέλος να σώσουν τον πολυαγαπημένο πλανήτη τους.
Ψύχρα: πριγκίπισσα του βασιλείου του χιονιού. Είναι η μικρότερη των πριγκιπισσών όμως από τις ισχυρότερες. Ισχυρογνώμων και δυναμική, πάντα καταφέρνει να βοηθήσει με τις δυνάμεις της.
Φραντς Ζέλτε
Υπουργός του Χίτλερ
Με τη λήξη του Πολέμου ο Ζέλτε συνελήφθη από τους Αμερικανούς. Απεβίωσε στο αμερικανικό στρατιωτικό νοσοκομείο του Φύρτ (Fürth) πριν του απαγγελθεί οποιαδήποτε κατηγορία.
Υπουργείο Άμυνας των ΗΠΑ
Το Υπουργείο με επικεφαλής τον Υπουργό Άμυνας των ΗΠΑ - έχει τρία δευτερεύοντα στρατιωτικά τμήματα: το Αμερικανικό υπουργείο του Στρατού, το Αμερικανικό υπουργείο του Πολεμικού Ναυτικού, και το Αμερικανικό υπουργείο της Πολεμικής Αεροπορίας που επιβλέπει τον Αμερικανικό Στρατό, το Πολεμικό Ναυτικό των ΗΠΑ, το Σώμα των Πεζοναυτών των ΗΠΑ, και την Πολεμική Αεροπορία των ΗΠΑ. Επιπλέον, τέσσερις εθνικές υπηρεσίες πληροφοριών υπάγονται στο DOD - η Στρατιωτική Υπηρεσία Πληροφοριών (DIA), η Εθνική Υπηρεσία Ασφαλείας (NSA), η National Geospatial-Intelligence Agency (NGA), και το Εθνικό Γραφείο Αναγνώρισης (NRO).
Σεισμός και τσουνάμι του Ινδικού Ωκεανού (2004)
Ο σεισμός ήταν ο δεύτερος μεγαλύτερος που καταγράφηκε ποτέ και είχε τη δεύτερη μεγαλύτερη διάρκεια δόνησης που παρατηρήθηκε ποτέ, μεταξύ οκτώ και δέκα λεπτών. Προκάλεσε τη δόνηση του πλανήτη έως και 10 mm, και επίσης πυροδότησε απομακρυσμένους σεισμούς μέχρι την Αλάσκα. Το επίκεντρο ήταν μεταξύ του Σιμεούλουε και της Σουμάτρας. Τα δεινά των πληγέντων ανθρώπων και χωρών προκάλεσαν παγκόσμια ανθρωπιστική αντίδραση, με δωρεές συνολικού ύψους άνω των 14 δισεκατομμυρίων δολαρίων ΗΠΑ.
Αντίκτυπος
Εκτός από έναν μεγάλο αριθμό ντόπιων κατοίκων, έως και 9.000 ξένοι τουρίστες (κυρίως Ευρωπαίοι) ήταν μεταξύ των νεκρών ή των αγνοουμένων, ιδιαίτερα από τις σκανδιναβικές χώρες. Το ευρωπαϊκό έθνος που επλήγη περισσότερο ήταν η Σουηδία, με 543 νεκρούς. Η Γερμανία ήταν δεύτερη, με 539.
Περιβαλλοντικές επιπτώσεις
αριστερά|μικρογραφία|Διείσδυση του τσουνάμι στο Κάο Λακ, Ταϊλάνδη.
Ιστορικό πλαίσιο
Ο συνδυασμός σεισμού και τσουνάμι του 2004 είναι η πιο θανατηφόρα φυσική καταστροφή στον κόσμο μετά τον σεισμό του Τανγκσάν του 1976. Ο σεισμός ήταν ο τρίτος ισχυρότερος σεισμός που καταγράφηκε από το 1900. Ο πιο θανατηφόρος σεισμός στην ιστορία συνέβη το 1556 στο Σαανσί της Κίνας, με εκτιμώμενο αριθμό θανάτων σύμφωνα με τα κινέζικα αυτοκρατορικά αρχεία 830.000, αν και στοιχεία από αυτήν την περίοδο ενδέχεται να μην είναι τόσο αξιόπιστα.
Ελληνική Δημιουργία
Κατά την εποχή που κυκλοφορούσε η Ελληνική Δημιουργία, βρισκόταν σε κυκλοφορία επίσης τα εξής φιλολογικά/ λογοτεχνικά περιοδικά: η Αγγλοελληνική Επιθεώρηση (1945-1952), Ο Αιώνας μας (1947-1950) του Κώστα Δαρρίγου και Κώστα Μεραναίου.
Σάκης Σερέφας
Μεταφρασμένα βιβλία του
Auteurs dramatiques grecs d’ aujour’hui (Miroirs tragiques, fables modernes). Les Cahiers de la Maison Antoine Vitez. Editions Theatrales, 2014.
Διαγωνισμός Τραγουδιού Eurovision 1998
Υπήρχε μεγάλη διαμάχη πριν από τον διαγωνισμό, κυρίως γύρω από τις συμμετοχές από την Ελλάδα, του Ισραήλ και της Τουρκίας: ο Έλληνας συνθέτης, Γιάννης Βαλβής, ήταν δυσαρεστημένος με τον τρόπο που ο σκηνοθέτης Τζοφ Πόσνερ, σκόπευε να γυρίσει το τραγούδι του. Πολλοί Ορθόδοξοι Εβραίοι αντιτάχθηκαν στην επιλογή της τρανς γυναίκας Dana International για το Ισραήλ. Η Τουρκία έκανε αγώνα στη διάρκεια των προβών να ακολουθήσει τον περιορισμό των 3 λεπτών για το τραγούδι της. Η Dana International τελικά κέρδισε το διαγωνισμό με 172 βαθμούς, με το τραγούδι "Diva", που έγραψε ο Γιοάβ Γκινάι, συνέθεσε ο Σβίκα Πικ και παραγωγή του Όφερ Νισίμ. Η τραγουδίστρια είχε προσελκύσει πολύ την προσοχή των μέσων ενημέρωσης τόσο στο Ισραήλ όσο και στην Ευρώπη από τότε που είχε υποβληθεί σε εγχείρηση αλλαγής φύλου το 1993, ως η πρώτη ανοιχτή τρανς τραγουδίστρια που συμμετείχε στον διαγωνισμό. Το Ηνωμένο Βασίλειο τερμάτισε στη δεύτερη θέση, ένα βαθμό μπροστά από τη Μάλτα που ήρθε τρίτη.
Ψηφοφορία
Κάθε χώρα χρησιμοποίησε την τηλεψηφοφορία, με εξαίρεση την Τουρκία, τη Ρουμανία και την Ουγγαρία, όπου οι πρώτες δέκα χώρες που ψηφίστηκαν πιο πολύ από τον κόσμο έπαιρναν 12, 10, 8, 7, 6, 5, 4, 3, 2 και 1 βαθμούς, με μια εφεδρική κριτική επιτροπή σε περίπτωση λάθους. Χρησιμοποιήθηκε κριτική επιτροπή εάν υπήρχαν εξαιρετικοί λόγοι για να μην χρησιμοποιηθεί τηλεψηφοφορία.
Αμενεμοπέ
Παραπομπές
Κατηγορία:Φαραώ της 21ης Αιγυπτιακής Δυναστείας
Το Παιχνίδι του Τζέρι
Εξωτερικοί σύνδεσμοι
Κατηγορία:Αμερικανικές ταινίες μικρού μήκους Κατηγορία:Ταινίες του 1997 Κατηγορία:Αμερικανικές ταινίες κινουμένων σχεδίων Κατηγορία:Ταινίες παραγωγής Pixar Κατηγορία:Ταινίες βραβευμένες με Όσκαρ Καλύτερων Κινουμένων Σχεδίων Μικρού Μήκους Κατηγορία:Αγγλόφωνες ταινίες Κατηγορία:Ταινίες κινουμένων σχεδίων του 1997
Ηλίας Γκρης
Πεζογραφία
Οι Αγλύκαντοι, 1980, 1983.
Δοκίμια
Περί ποιήσεως, 2009.
Μεταφράσεις έργων του
Ilias Gris, Amore a Olymbia, μετφ. Κρεσέντσιο Σαντζίλιο, Fermenti, Roma 2014.
Τιμητικές εκδηλώσεις
1997,	24 Οκτωβρίου, Σέρρες. Το περιοδικό ΓΙΑΤΙ σε συνεργασία με το Υπουργείο Πολιτισμού (Διεύθυνση Γραμμάτων) στην αίθουσα του Πνευματικού Κέντρου του Δήμου Σερρών. Μίλησε ο εκδότης του περιοδικού και συγγραφέας Βασίλης Τζανακάρης και ο ποιητής με θέμα: "Ποίηση και αμφισβήτηση". Ποιήματα του Ηλία Γκρη διάβασε ο ηθοποιός και διευθυντής του ΔΗΠΕΘΕ Σερρών Νίκος Βεργίδης.
Ανθολογίες με έργα του
3.«ΜΕΓΑΛΗ ΠΕΛΟΠΟΝΝΗΣΙΑΚΗ ΛΟΓΟΤΕΧΝΙΚΗ ΑΝΘΟΛΟΓΙΑ» - Πεζογραφία - Ποίηση, Α' τόμος, επιμ. Διον. Ι. Τσουράκης, Αθήνα 1995.
10.«Η ΑΡΧΑΙΑ ΠΑΤΡΙΔΑ ΤΩΝ ΠΟΙΗΜΑΤΩΝ Νεοέλληνες Ποιητές για την Αρχαία Ελλάδα», εισαγωγή-ανθολόγηση Ηλίας Γκρής, εκδ. Μεταίχμιο 2004.
12.«ΑΝΘΟΛΟΓΙΑ ΗΛΕΙΑΚΗΣ ΠΟΙΗΣΗΣ 1950-2010», Επιμέλεια: Κώστας Κρεμμύδας - Ξένη Σκαρτσή, εκδ. Ταξιδευτής, Αθήνα 2010.
Μελοποίηση στίχων - ποιημάτων
Στίχους και ποιήματα του Ηλία Γκρή έχουν μελοποιήσει οι συνθέτες Γιώργος Θεοχαρόπουλος, Παναγιώτης Κωνσταντακόπουλος, ο Τάσος Γκρούς και ο Θωμάς Μπακαλάκος.
Δυναστεία των Ατταλιδών
Ιστορία
Ο αδελφός και διάδοχός του Ευμένη Άτταλος Β΄ ο Φιλάδελφος (159-138) έμεινε σταθερά προσηλωμένος στην πολιτική φιλίας με την Ρώμη, η οποία τον υποστήριξε στους μακροχρόνιους αγώνες του κατά της Βιθυνίας, του Πόντου και των Σελευκιδών.
Ο πολιτισμός των Ατταλιδών
Οι Ατταλίδες διακρίθηκαν ως προστάτες των γραμμάτων, των τεχνών και των επιστημών, οι δε Άτταλος Α΄και Γ΄ αναφέρονται και ως συγγραφείς. Ο Άτταλος Α΄ θεμελίωσε την περίφημη βιβλιοθήκη της Περγάμου (από την οποία Πέργαμο πήρε το όνομά της η περγαμηνή), δεύτερη σε σπουδαιότητα στον αρχαίο κόσμο μετά από αυτήν της Αλεξανδρείας, και άρχισε την ανέγερση του επίσης περίφημου Βωμού της Περγάμου (σήμερα στο Pergamonmuseum του Βερολίνου). Αριστουργήματα της τέχνης των Ατταλιδών είναι τα αγάλματα «Ο Θνήσκων Γαλάτης» (σήμερα στα Musei Capitolini της Ρώμης) και ο Γαλάτης Ludovisi (ρωμαϊκό αντίγραφο, Museo Nazionale delle Terme, Ρώμη), που δοξάζουν την επί των Γαλατών νίκη του Άτταλου Α΄. Ο Ευμένης Β΄ κόσμησε με λαμπρά οικοδομήματα την Πέργαμο, αποπεράτωσε την Βιβλιοθήκη και τον Βωμό και χρηματοδότησε την κατασκευή της «Στοάς Ευμένους» στην Αθήνα καθώς και την ολοκλήρωση του Ασκληπιείου της Κω. Ο Άτταλος Β΄συνέχισε το εξωραϊστικό έργο των προκατόχων του στην Πέργαμο και ίδρυσε στην Αθήνα την σωζόμενη μέχρι σήμερα «Στοά Αττάλου».
Ολλανδικό πρωτάθλημα ποδοσφαίρου ανδρών 2006-07
Ομάδες
Συνολικά 18 ομάδες αγωνίστηκαν στη συγκεκριμένη σεζόν σεζόν: οι πρώτες 15 ομάδες της περσινής σεζόν, 2 νικητές των Play Offs ανόδου/υποβιβασμού και η πρωταθλήτρια της Εέρστε Ντιβίζιε 2005-06.
Αποτελέσματα
2Ο αγώνας διεκόπη στο 63ο λεπτό λόγω εισβολής οπαδών της Ντεν Χάαγκ στον αγωνιστικό χώρο. Η Ολλανδική Ποδοσφαιρική Ομοσπονδία αποφάσισε δέκα μέρες αργότερα ότι ο αγώνας δε θα ολοκληρωθεί και το σκορ την στιγμή της διακοπής θα είναι το τελικό σκορ.
Για την είσοδο στις διοργανώσεις της UEFA
Η Χρόνινγκεν προκρίθηκε στο Κύπελλο ΟΥΕΦΑ. Η Ουτρέχτη θα αγωνιστεί με την νικήτρια των Play Offs Κυπέλλου Ιντερντότο.
Κουβέιτ
Ιστορία
Το 1990 το Κουβέιτ κατελήφθη από το Ιράκ, αλλά απελευθερώθηκε μέσα σε λιγότερο από έξι μήνες από στρατεύματα υπό την ηγεσία των ΗΠΑ, με τη συμμετοχή των περισσοτέρων κρατών του δυτικού και αραβικού κόσμου.
Διοικητική διαίρεση
Η χώρα αποτελεί ενιαίο κράτος και διαιρείται στα εξής έξι κυβερνεία (σε παρένθεση ο πληθυσμός τους, σύμφωνα με εκτιμήσεις του 2001): Αχμαντί (Ahmadi, 364.484), Κουβέιτ (Al Kuwayt, 388.532), Μουμπάρακ αλ-Καμπίρ (Mubarak al-Kabeer, 144.981), Τζάχρα (al-Jahra, 282.353), Φαρουανίγια (Farwaniyah, 572.252) και Χαουάλι (Hawalli, 488.194).
Θρησκεία
Οι κάτοικοι είναι σχεδόν στο σύνολό τους μουσουλμάνοι (85%, το 70% των οποίων είναι σουνίτες και το 30% σιίτες). Υπάρχει επίσης ένας μικρός αριθμός μειονοτήτων από χριστιανούς (προτεστάντες και καθολικοί), καθώς και ινδουιστές (Ινδοί μετανάστες).
Τζίμι Χαρτ
Ο Τζέιμς "Τζίμι" Ρέι Χαρτ (James Ray Hart, 1 Ιανουαρίου 1943) είναι μάνατζερ επαγγελματικής πάλης, παραγωγός, συνθέτης και μουσικός. Αυτή την περίοδο έχει συμβόλαιο με την εταιρεία πάλης, WWE.
Κατσώνης ΙΙ (υποβρύχιο)
Ναυπήγηση και ένταξη του Κατσώνης ΙΙ στο ΠΝ
Το Κατσώνης ΙΙ (Υ1) ήταν ένα από τα έξι υποβρύχια του Ελληνικού πολεμικού ναυτικού στη διάρκεια του Μεσοπολέμου και του Β΄ Παγκοσμίου Πολέμου, έλαβε το όνομά του από τον Έλληνα αξιωματικό του τσαρικού στρατού Λάμπρο Κατσώνη (1752-1804). Ήταν το δεύτερο σκάφος του πολεμικού ναυτικού με αυτή την ονομασία. Το υποβρύχιο Κατσώνης ΙΙ παραγγέλθηκε στη Γαλλία από την τότε Ελληνική κυβέρνηση το 1925, μαζί με το άλλο υποβρύχιο Παπανικολής Ι, κατασκευάστηκε τα έτη 1925-1927 στο ναυπηγείο Forge et Chantiers de la Gironde του Μπορντό. Η παραλαβή του έγινε στη Χάβρη της Γαλλίας στις 8 Ιουνίου 1928 με πρώτο του κυβερνήτη τον αντιπλοίαρχο Κωνσταντίνο Αρβανίτη, εν συνεχεία κατέπλευσε στο ναύσταθμο Σαλαμίνας στις 21 Ιουνίου 1928 και εντάχθηκε στο Ελληνικό βασιλικό πολεμικό ναυτικό με τον διακριτικό κωδικό "Y1".
Το φθινόπωρο του 1927 τα υποβρύχια πήραν τα διακριτικά Κ για το ΚΑΤΣΩΝΗΣ και Κ2 για το ΠΑΠΑΝΙΚΟΛΗΣ, ετσί και ξεκίνησαν τις δοκιμές οι οποίες ήταν και οι τελικές στην Τουλώνα. Πρώτο τερμάτισε τις δοκιμές του το Υ/Β ΠΑΠΑΝΙΚΟΛΗΣ και εν συνεχεία αναχώρησε για την Ελλάδα τον Δεκέμβριο του ίδιου έτους, με Κυβερνήτη τον Αντιπλοίαρχο Π. Βανδώρο, με τελικό προορισμό του στον Ναύσταθμο Σαλαμίνας στις 14:00 της 29/12/1927.
Το εκπαιδευτικόν πλοίον «Άρης» το οποίον θα χρησιμοποιηθή διά την εκπαίδευσιν των δοκίμων αξιωματικών και υπαξιωματικών, ηγκυροβόλησε προ του Διοικητηρίου. Είναι θαύμα ναυπηγικής. Ταχύτατον και εφωδιασμένον δι΄όλων των τελειοτάτων μηχανημάτων. Εινε τόννων δύο χιλιάδων. Ο κυβερνήτης του σκάφους πλοίαρχος κ. Οικονόμου ανέφερεν εις την Διοίκησιν του Ναυστάθμου, ότι κατά τον πλουν ανέπτυξε ταχύτητα 8 μιλλίων καθ΄ ώραν, χωρίς να χρησιμοποιηθούν τα ιστία του.
Ιστορική σύνοψη και γενικά χαρακτηριστικά του Κατσώνης ΙΙ
Στις 2 Ιουλίου 1942, μετά την επανάπλευση του στην Αίγυπτο, βυθίστηκε από λανθασμένο χειρισμό στο λιμάνι του Πορτ Σάιντ κατά την αποπεράτωση του δεξαμενισμού του. Ανελκύστηκε, επισκευάστηκε και άρχισε περιπολίες στο Αιγαίο με κυβερνήτη τον Βασίλη Λάσκο. Στις 2 Απριλίου 1943 βύθισε το ιταλικό βοηθητικό περιπολικό TERGESTE στο λιμάνι του Γυθείου. Στις 5 Απριλίου 1943 βύθισε έξω από τον Μέριχα της Κύθνου το ισπανικό ατμόπλοιο SAN ISIDRO LABRADOR. Στις 29 Μαΐου 1943 βύθισε κοντά στη Σηπιάδα το ισπανικό ατμόπλοιο RIGEL, συλλαμβάνοντας αιχμάλωτο τον καπετάνιο και τέσσερα μέλη του πληρώματος. Στις 14 Σεπτεμβρίου 1943 και ενώ το ΚΑΤΣΩΝΗΣ ανέμενε τη διέλευση εχθρικού πλοίου κοντά στις ακτές του νοτίου Πηλίου, εντοπίστηκε από το γερμανικό ανθυποβρυχιακό UJ-2101 (πρώην ελληνικό Β.Π. ναρκαλιευτικό-ναρκοθετικό ΣΤΡΥΜΩΝ). Μετά τη ρίψη βομβών βάθους το ΚΑΤΣΩΝΗΣ εξαναγκάσθηκε σε ανάδυση και εξόρμηση δια πυροβόλου αλλά εμβολίστηκε από το διώκτη του, με αποτέλεσμα να βυθιστεί βόρεια της Σκιάθου. Φονεύθηκαν ο κυβερνήτης του Βασίλης Λάσκος και 31 μέλη του πληρώματος, οδηγήθηκαν στην αιχμαλωσία 17, ενώ τρεις κατάφεραν να διαφύγουν κολυμπώντας.
Χαρακτηριστικά
Ένα από τα κύρια προβλήματα των υποβρυχίων αυτών ήταν η ελλιπής συντήρηση τους, εξαιτίας των περιορισμένων πιστώσεων που διατέθηκαν από το ελληνικό κράτος για την προμήθεια ανταλλακτικών. Όταν το καλοκαίρι του 1939 διατέθηκαν οι απαραίτητες πιστώσεις για την παραγγελία των αναγκαίων ανταλλακτικών ήταν πλέον αργά, καθώς η παραγγελία δεν ολοκληρώθηκε λόγω της κατάληψης της Γαλλίας από τη ναζιστική Γερμανία το καλοκαίρι του 1940. Παρόλα τα προαναφερόμενα προβλήματα όμως όλα τα ελληνικά υποβρύχια, πλην του Υ/Β ΓΛΑΥΚΟΣ, ήταν έτοιμα να λάβουν μέρος σε επιχειρήσεις αμέσως μετά την κήρυξη του Ελληνοϊταλικού Πολέμου στις 28 Οκτωβρίου 1940.
Πολεμικές περιπολίες 5 και 6 (Μέση Ανατολή)
Μετά την επίθεση ενάντια στο ατμόπλοιο RIGEL το ΚΑΤΣΩΝΗΣ συνέχισε την περιπολία του προς τη Σκόπελο και την Αλόννησο, και στη συνέχεια κατευθύνθηκε προς την περιοχή της Ικαρίας και της Σάμου. Την 1η Ιουνίου 1943 και βρισκόμενος ο ΚΑΤΣΩΝΗΣ έξω από το Καρλόβασι της Σάμου, εντόπισε μέσα στο λιμάνι ένα μεγάλο ιταλικό ατμόπλοιο το οποίο εκτίμησε ότι υπερέβαινε τους 7.000 τόννους. Το πλοίο είχε προσδεθεί έτσι ώστε ένα μικρό μέρος του ήταν εμφανές από το άνοιγμα του λιμένα. Στις 20:15 διατάχθηκε «πολεμική έγερσης» αλλά λόγου του σκότους και των δυσκολιών λήψης «θέσης προσβολής» δεν πραγματοποιήθηκε η σχεδιασμένη επίθεση. Αφού το ΚΑΤΣΩΝΗΣ πέρασε τη νύχτα στην επιφάνεια, για να φορτίσει τις συστοιχίες του, κοντά στις τουρκικές ακτές, επέστρεψε την επόμενη ημέρα, 2.6.1943, και πάλι στο Καρλόβασι παραμένοντας όλη την ημέρα εν καταδύσει και περιμένοντας την κατάλληλη ευκαιρία για να επιτεθεί. Στις 20:13 εξαπέλυσε δυο τορπίλες εκ των οποίων η μια απέκλινε της πορείας της και στη συνέχεια εξερράγη, μετά από πρόσκρουση της, στην ακτή. Η δεύτερη, αφού πέρασε το άνοιγμα του λιμανιού, κατευθύνθηκε προς τον εχθρικό στόχο χωρίς όμως να ακουστεί στη συνέχεια η αναμενόμενη έκρηξη. Σύμφωνα με τις γερμανικές καταγραφές των γερμανικών και ιταλικών ημερολογίων το πλοίο, εναντίον του οποίου ο ΚΑΤΣΩΝΗΣ εξαπέλυσε τις τορπίλες του, ήταν το ιταλικό ατμόπλοιο VERSILIA (591 ΚΟΧ) το οποίο παρέμεινε ανέπαφο από την επίθεση του υποβρυχίου. Μετά την αποτυχημένη του προσπάθεια να βυθίσει το ατμόπλοιο VERSILIA, το υποβρύχιο κατευθύνθηκε προς την Άκρα Κόρακα και από εκεί άρχισε το ταξίδι της επιστροφής προς τη βάση του όπου και κατέπλευσε την 4η Ιουνίου του 1943.
Η 7η και τελευταία πολεμική περιπολία του Κατσώνης ΙΙ
''Ρίπτετε η δεύτερη δέσμη βομβών βάθους, 20 δευτερόλεπτα μετά την πρώτη δέσμη. Χρονικό διάλειμμα ανάμεσα στην 2η, 3η και 4η δέσμη 12 δευτερόλεπτα. Το περισκόπιο του υποβρυχίου βρίσκεται, κατά την έκρηξη της τρίτης και της τέταρτης δέσμης, ακριβώς ανάμεσα στις τέσσερεις βόμβες βάθους των δυο αυτών δεσμών.''
''Σύμφωνα με δηλώσεις των αιχμαλώτων το υποβρύχιο έβαλλε με το 10 εκατοστών πυροβόλο του 4 με 6 βολές κατά τη διάρκεια του εμβολισμού ενάντια στο ανθυποβρυχιακό. Τα θραύσματα ενός τέτοιου 10 εκ. βλήματος προκάλεσαν τον τραυματισμό ολόκληρου του προσωπικού της γέφυρας.''
2. Bootsmann Kiel
Βύθιση εχθρικού υποβρυχίου κατά την διάρκεια επίθεσης επιφανείας στο Quadrat CK 8611.
''Ελληνικό υποβρύχιο ΚΑΤΣΩΝΗΣ. Αιχμάλωτοι ένας άγγλος αξιωματικός και 13 άτομα του πληρώματος. Οι περισσότεροι βαριά τραυματισμένοι. Επίθεση με βόμβες βάθους, εμβολισμός και επίθεση δια πυροβόλου.''
''Καταθέσεις των αιχμαλώτων: Σαν αποτέλεσμα των εκρήξεων των βομβών βάθους, τέθηκε αμέσως εκτός λειτουργίας όλο το ηλεκτρικό σύστημα του υποβρυχίου. Λόγω του χτυπήματος στις φιάλες πεπιεσμένου αέρα, διέρρευσε αέρας στις δεξαμενές θαλασσέρματος έτσι ώστε το υποβρύχιο αναδύθηκε από μόνο του χωρίς αυτό να ήταν επιθυμητό. Ήδη από τις εκρήξεις των βομβών βάθους είχε χτυπηθεί το κύτος πίεσης και στο υποβρύχιο υπήρχε διαρροή νερού. Ο έλληνας κυβερνήτης του υποβρυχίου έπεσε στο πεδίο της μάχης μετά από βολές που δέχτηκε στο στήθος. Με τον ίδιο τρόπο έπεσε και η ομοχειρία του πυροβόλου καθώς και το προσωπικό της γέφυρας. Οι αιχμάλωτοι βρίσκονταν κατά τη διάρκεια της μάχης στο εσωτερικό του υποβρυχίου. Η μόνη δυνατότητα εξόδου ήταν από την πρωραία κάθοδο, καθώς η πρυμναία κάθοδος και η κάθοδος του πυργίσκου βρισκόταν συνεχώς υπό καταιγιστικό πυρ. Ο βρετανός κελευστής (ραδιοτηλεγραφητής) δηλώνει ότι βρισκόταν μέχρι του στήθους στο νερό πριν εγκαταλείψει το πλοίο.''
Μετά τη βύθιση
- Η εσφαλμένη εκτίμηση και η πίστη που έδειξε στην πληροφορία που έλαβε από τα δυο καΐκια που συνάντησε στις 13.9.1943, σχετιζόμενη με την επικείμενη άφειξη του πλοίου SINFRA.
Οσορκόν ο Πρεσβύτερος
Ο Οζορκών ο Πρεσβύτερος, αρχ. αιγυπτ. Osorkon ήταν ο 5ος φαραώ της 21ης δυναστεία της Αιγύπτου. Με την ενθρόνισή του έλαβε το όνομα Αακεπερρέ Σετεπενρέ. Ήταν ο πρώτος με καταγωγή από την αρχαία φυλή της Λιβύης Μεσουές, η οποία είχε Βερβερική καταγωγή από την Κηρυναϊκή. Ο Μανέθων στα "Αιγυπτιακά" του τον αναφέρει ως Οσοχώρ.
Porsche 968
Εμπορική τοποθέτηση
Ειδικότερα η 968 πήρε τη θέση του εισαγωγικού μοντέλου της εταιρείας από την Porsche 944, με την οποία και μοιραζόταν το 20% των εξαρτημάτων. Ιστορικά, η 968 υπήρξε το τελευταίο μοντέλο της Porsche με τον κινητήρα μπροστά, πριν την εισαγωγή του SUV Porsche Cayenne πρώτης γενιάς στις αρχές του 2003.
Τεροντέλ
Το Τεροντέλ (γαλλικά: Thérondels, οξιτανικά: Terondèls) είναι γαλλική κοινότητα στο νομό του Αβερόν, στη διοικητική περιοχή της Οξιτανίας.
Παραπομπές
Κατηγορία:Κοινότητες του Αβερόν
Α-Αμανιτίνη
Θανατηφόρος τοξίνη
Είναι η πιο θανατηφόρος από όλες τις αματοξίνες, δηλ. τις τοξίνες που βρέθηκαν σε πολλά είδη του γένους μανιταριών Amanita. Επικίνδυνα μανιτάρια είναι το είδος Amanita phalloides, γνωστό και ως κάλυμμα θανάτου, καθώς και το είδος δολοφονικός άγγελος, ένα είδος μεταξύ των ειδών A. virosa και A bisporigera. Απαντάται επίσης στα μανιτάρια Galerina marginata και Conocybe filaris. Η LD50 της α-αμανιτίνης είναι 100 μg/kg για αρουραίους.
Ελένη Παλαιολογίνα Μπράνκοβιτς
Η Ελένη Παλαιολογίνα Μπράνκοβιτς (σερβικά : Јелена Палеолог Бранковић, 1431 - 1502) από τη Δυναστεία των Παλαιολόγων ήταν η σύζυγος του δεσπότη της Σερβίας Λάζαρ Μπράνκοβιτς. Μετά τον θάνατο του συζύγου της ήταν για λίγο διάστημα το 1458 στην τριμελή επιτροπή που κυβέρνησε το δεσποτάτο.
Βιογραφία
Το 1456 ο σύζυγός της έγινε δεσπότης της Σερβίας. Δύο χρόνια μετά ο σύζυγός της απεβίωσε και το 1458 η Ελένη συμμετείχε στην τριμελή επιτροπή που κυβέρνησε το δεσποτάτο, έως ότου αναλάβει ο Βόσνιος πρίγκιπας Στέφαν Τομάσεβιτς, τον οποίο είχε νυμφευτεί η κόρη της.
Αργκχαντάμπ (ποταμός)
thumb|200px|Ο ποταμός Αργκχαντάμπ (ανατολικότερος) που συνδέεται με τον ποταμό Χέλμαντ, διασχίζοντας το Αφγανιστάν από ΒΑ. προς ΝΔ και Δ. Με το όνομα Αργκχαντάμπ ή Αργκαντάμπ (αρχαία ελληνικά: Αραχωτός (ποταμός) φέρεται ποταμός του Αφγανιστάν που ρέει σχεδόν παράλληλα με τον Χέλμαντ ποταμό όπου και τελικά συνδέεται μ΄ αυτόν, αποτελώντας παραπόταμό του.
Γέφυρα του Μπρούκλιν
Κατασκευή
Ο Ουάσιγκτον Ρομπλίνγκ (Roebling) υπέστη επίσης παραλυτικό τραυματισμό ως αποτέλεσμα της νόσου των δυτών λίγο μετά την έναρξη της κατασκευής στις 3 Ιανουαρίου 1870. Η κατάσταση αυτή αρχικά είχε ονομαστεί «ασθένεια των κωδώνων» από το έργο του γιατρού Άντριου Σμιθ, που πλήττει πολλούς από τους εργαζόμενους που εργάζονται εντός καταδυτικών κωδόνων. Επειδή η εξουθενωτική κατάσταση του Ρόμπλιν δεν του επέτρεπε να εποπτεύει την κατασκευή από πρώτο χέρι, η σύζυγός του Έμιλι Γουάρεν Ρομπλίνγκ (Emily Warren Roebling) παρενέβη και παρείχε τη γραπτή σύνδεση μεταξύ του συζύγου της και των μηχανικών στο εργοτάξιο. Υπό καθοδήγηση του συζύγου της, η Έμιλι είχε σπουδάσει ανώτερα μαθηματικά, υπολογισμό αλυσοειδών καμπυλών, αντοχές υλικών, προδιαγραφές γεφυρών και τις ιδιαιτερότητες της κατασκευής καλωδίων. Πέρασε τα επόμενα 11 χρόνια, βοηθώντας το σύζυγό της να επιβλέπει την κατασκευή της γέφυρας.
Μετά την κατάρρευση το 2007 του της γέφυρας αυτοκινητοδρόμυο I-35W στην πόλη της Μινεάπολης, αυξήθηκε το ενδιαφέρον του κοινού για την κατάσταση των γεφυρών στις ΗΠΑ, και έχει αναφερθεί ότι οι ράμπες προσέγγιση της γέφυρας του Μπρούκλιν έλαβαν βαθμολογία «κακή» (poor) στο τελευταίο έλεγχο της. Σύμφωνα με τον εκπρόσωπο του Τμήματος Μεταφορών της Νέας Υόρκης, «Η κακή βαθμολογία που έλαβε, δεν σημαίνει ότι δεν είναι ασφαλές. Κακή σημαίνει ότι υπάρχουν ορισμένα στοιχεία που πρέπει να αποκατασταθούν.» Ένα έργο αξίας 725 εκατομμύριων δολαρίων για την αντικατάσταση των προσεγγίσεων και τη βελτίωση της γέφυρα είχε προγραμματιστεί να ξεκινήσει το 2009.
Φινοκαλιά Λασιθίου
Παραπομπές
Κατηγορία:χωριά του νομού Λασιθίου Κατηγορία:Δήμος Αγίου Νικολάου
Αραγωνίτης
Ο αραγωνίτης (αγγλ. aragonite) ή αραγονίτης  είναι πολυμορφικό ορυκτό του ασβεστίου και, χημικά, ανθρακικό ασβέστιο. Η άλλη μορφή του είναι ο ασβεστίτης. Το όνομά του (αποδόθηκε το 1797) προέρχεται από την περιοχή Μολίνα ντε Αραγόν της Ισπανίας, όπου απαντούν πολύ όμορφα δείγματά του. Είναι λιγότερο διαδεδομένος από τον ασβεστίτη, καθώς σχηματίζεται από φυσικοχημικά φαινόμενα μικρότερου εύρους. Τα δύο ορυκτά προσομοιάζουν πολύ στο χρώμα, δεν έχουν, όμως, παρόμοια κρυσταλλική δομή: Στον ασβεστίτη οι ανθρακικές ομάδες (CO3−2) σχηματίζουν τρίγωνα με τον άνθρακα τοποθετημένο στο κέντρο και τα τρία άτομα οξυγόνου τοποθετημένα στις κορυφές του τριγώνου, προσδίδοντας την τριγωνική συμμετρία στο ορυκτό. Στον αραγωνίτη, αντίθετα, οι ανθρακικές ομάδες δεν είναι επίπεδες, αλλά διατάσσονται σε δύο επίπεδα αντιθέτων διευθύνσεων, προσδίδοντας, έτσι, τη ρομβική συμμετρία.
Ομήρειο Παρθεναγωγείο Σμύρνης
Το παρελθόν
Το 1920 είχε 11 καθηγητές, 11 δασκάλες και 250 μαθήτριες.
Μάριος Γιαννάκου
Στις 19 Μαΐου 2023 ανέβηκε στην ψηλότερη κορυφή του κόσμου, το Έβερεστ, στα 8848 μέτρα. Η συνολική διάρκεια της αποστολής κράτησε περίπου 2 μήνες. Στο τελικό στάδιο της αποστολής έπαθε κρυοπαγήματα στα κάτω άκρα.